растителен паспорт, който подлежи на изискванията на членове 78—95 от Регламент (ЕС) 2016/2031.
 По отношение на растенията, посочени в член 23, се прилагат следните допълнителни условия:
 a)ако се придвижват само в рамките на заразените зони, до кода за проследяване, посочен в част А, точка 1, буква д) от приложение VII към Регламент (ЕС) 2016/2031, се поставя обозначението „Заразена зона — XYLEFA“;
 б)ако се придвижват в рамките на буферната зона или от буферната зона в заразената зона, до кода за проследяване, посочен в част А, точка 1, буква д) от приложение VII към Регламент (ЕС) 2016/2031, се поставя обозначението „Буферна зона и заразена зона — XYLEFA“.
 ГЛАВА VIII
 ВЪВЕЖДАНЕ В СЪЮЗА НА РАСТЕНИЯ ГОСТОПРИЕМНИЦИ
 Член 28
 Въвеждане в Съюза на растения гостоприемници с произход от трета държава, за която е известно, че посоченият вредител не присъства в нея
 Растенията гостоприемници с произход от трета държава, за която е известно, че посоченият вредител не присъства в нея, могат да бъдат въвеждани в Съюза само ако са изпълнени следните условия:
 а)националната организация за растителна защита на съответната трета държава е уведомила писмено Комисията, че е известно, че посоченият вредител не присъства в държавата, което е установено въз основа на проверка, вземане на проби и молекулярно изследване от компетентния орган посредством изследване от списъка в приложение IV, и в съответствие с международните стандарти за фитосанитарни мерки. Като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 80-процентна сигурност да се установи еднопроцентно ниво на присъствие на заразени растения на национално равнище;
 б)растенията гостоприемници се придружават от фитосанитарен сертификат, в който в графата „Допълнителна декларация“ е заявено, че посоченият вредител не присъства в държавата;
 в)растенията гостоприемници са били отглеждани в обект, подлаган на годишна проверка от компетентния орган, като в подходящи периоди и с оглед на степента на риска от растенията се вземат и изследват проби от списъка в приложение IV за установяване на присъствието на посочения вредител;
 г)растенията за засаждане, различни от семена, от видовете offea, Lavandula dentata L., Nerium oleander L., Olea europaea L., Polygala myrtifolia L. и Prunus dulcis (Mill.) D.A. Webb, са били отглеждани в обект, подлаган на годишна проверка от компетентния орган, като в подходящи периоди от растенията се вземат и изследват проби от списъка в приложение IV за установяване на присъствието на посочения вредител посредством схема за изследване на проби, при която е възможно с поне 80-процентна сигурност да се установи еднопроцентно ниво на присъствие на заразени растения;
 д)при влизане в Съюза растенията гостоприемници са били проверени от компетентния орган в съответствие с член 33 и не е било установено присъствието на посочения вредител.
 Член 29
 Въвеждане в Съюза на растения гостоприемници с произход от свободна от вредители област от заразена държава
 Растенията гостоприемници с произход от трета държава, за която е известно, че посоченият вредител присъства в нея, могат да бъдат въвеждани в Съюза само ако са изпълнени всички посочени по-долу условия:
 а)растенията гостоприемници произхождат от област,